ΓΡΑΠΤΗ ΕΡΩΤΗΣΗ E-0285/96 υποβολή: Philippe Monfils (ELDR) προς την Επιτροπή (15 Φεβρουαρίου 1996)

Θέμα: Ευρωπαϊκή φορολογία

Είναι σε θέση η Επιτροπή να δώσει ολοκληρωμένες και συγκεκριμένες πληροφορίες σχετικά με την φορολογική πολιτική που σκοπεύει να εφαρμόσει μέχρι το έτος 2000 καθώς και έναν κατάλογο των συζητουμένων επί του παρόντος προτάσεων στους κόλπους των θεσμικών οργάνων;

Απάντηση του κ. M. Monti εξ ονόματος της Επιτροπής (1η Απριλίου 1996)

Η εμβάθυνση της εσωτερικής αγοράς και η προοπτική της υλοποίησης της οικονομικής και νομισματικής ένωσης καθιστούν αναγκαίο τον επαναπροσδιορισμό των αξόνων της φορολογικής πολιτικής της Επιτροπής. Για το λόγο αυτό, η Επιτροπή ενέκρινε στις 20 Μαρτίου 1996 έγγραφο προβληματισμού επί του συνόλου των προβλημάτων που θέτει η φορολογία ((SEC (96) 487.)). Υπό το πρίσμα της εν λόγω ανάλυσης, η Επιτροπή θα προσδιορίσει τις προτεραιότητες της κοινοτικής δράσης εκδίδοντας ανακοινώσεις που θα δώσουν απάντηση στα θέματα που απασχολούν το Αξιότιμο Μέλος (ιδίως όσον αφορά τα προγραμματικά μέτρα για την επίτευξη οριστικού συστήματος ΦΠΑ και άμεσης φορολογίας).

Οι προτάσεις οδηγίας που συζητούνται επί του παρόντος από το Συμβούλιο είναι οι ακόλουθες:

Όσον αφορά την άμεση φορολογία:

1. Πρόταση οδηγίας του Συμβουλίου όσον αφορά την εναρμόνιση της νομοθεσίας των κρατών μελών σχετικά με το φορολογικό καθεστώς μεταφοράς των ζημιών των επιχειρήσεων (ΕΕ C 253 της 20.9.1984 και ΕΕ C 170 της 9.7.1985).

2. Πρόταση οδηγίας του Συμβουλίου για κοινό σύστημα παρακράτησης του φόρου επί εισοδημάτων από τόκους (ΕΕ C 141 της 7.6.1989).

3. Πρόταση οδηγίας του Συμβουλίου για την τροποποίηση της οδηγίας 77/791/ΕΟΚ σχετικά με την αμοιβαία παροχή βοήθειας από τις αρμόδιες αρχές των κρατών μελών στους τομείς της άμεσης φορολογίας και του φόρου προστιθέμενης αξίας (ΕΕ C 141 της 7.6.1989).

4. Πρόταση οδηγίας του Συμβουλίου όσον αφορά ένα καθεστώς συνυπολογισμού από τις επιχειρήσεις των ζημιών που εμφανίζουν οι μόνιμες εγκαταστάσεις τους και οι θυγατρικές τους που βρίσκονται σε άλλα κράτη μέλη (ΕΕ C 53 της 28.2.1991).

5. Πρόταση οδηγίας του Συμβουλίου για την τροποποίηση της οδηγίας 90/434/ΕΟΚ του Συμβουλίου της 23ης Ιουλίου 1990 σχετικά με το κοινό φορολογικό καθεστώς για τις συγχωνεύσεις, διασπάσεις, εισφορές ενεργητικού και ανταλλαγές μετοχών που αφορούν εταιρείες διαφορετικών κρατών μελών (ΕΕ C 225 της 20.8.1993).

6. Πρόταση οδηγίας του Συμβουλίου για την τροποποίηση της οδηγίας 90/435/ΕΟΚ της 23ης Ιουλίου 1990 σχετικά με το κοινό φορολογικό καθεστώς το οποίο ισχύει για τις μητρικές και θυγατρικές εταιρείες διαφορετικών κρατών μελών (ΕΕ C 225 της 20.8.1993).

Όσον αφορά την έμμεση φορολογία:

1. Πρόταση οδηγίας του Συμβουλίου για την τροποποίηση της οδηγίας 77/388/ΕΟΚ σχετικά με το κοινό σύστημα του φόρου προστιθέμενης αξίας (κανονικός συντελεστής) (COM/95/731).

2.α. Πρόταση οδηγίας του Συμβουλίου με την οποία επιβάλλεται φόρος επί των εκπομπών διοξειδίου του άνθρακα και επί της ενέργειας (ΕΕ C 196 της 3.8.1992).

2.β. Τροποποιημένη πρόταση οδηγίας του Συμβουλίου με την οποία επιβάλλεται φόρος επί των εκπομπών διοξειδίου του άνθρακα και επί της ενέργειας (COM/95/172).

3. Πρόταση οδηγίας του Συμβουλίου για την τροποποίηση της οδηγίας 77/388/ΕΟΚ σχετικά με το κοινό σύστημα φόρου προστιθέμενης αξίας (φορολογία γεωργικών προϊόντων) (ΕΕ C 389 της 31.12.1994).

4.α. Πρόταση οδηγίας του Συμβουλίου για την τροποποίηση της οδηγίας 77/388/ΕΟΚ όσον αφορά το καθεστώς του φόρου προστιθέμενης αξίας που εφαρμόζεται στις μεταφορές προσώπων (ΕΕ C 307 της 25.11.1992).

4.β. Τροποποιημένη πρόταση οδηγίας του Συμβουλίου για την τροποποίηση της οδηγίας 77/388/ΕΟΚ όσον αφορά το κεθεστώς του φόρου προστιθέμενης αξίας που εφαρμόζεται στις μεταφορές προσώπων (ΕΕ C 266 της 23.9.1994).

5. Πρόταση οδηγίας του Συμβουλίου με την οποία τροποποιείται η οδηγία 77/388/ΕΟΚ και καθορίζεται το πεδίο εφαρμογής του άρθρου 14 παράγραφος 1 στοιχείο Δ) για την απαλλαγή του φόρου προστιθέμενης αξίας οριστικών εισαγωγών ορισμένων αγαθών (ΕΕ C 282 της 8.10.1994).

6.α. Πρόταση οδηγίας του Συμβουλίου σχετικά με το συντελεστή ειδικού φόρου κατανάλωσης που επιβάλλεται στα καύσιμα κινητήρων που λαμβάνονται από γεωργικές πηγές (ΕΕ C 73 της 24.3.1992).

6.β. Τροποποιημένη πρόταση οδηγίας του Συμβουλίου σχετικά με τον συντελεστή ειδικού φόρου κατανάλωσης που επιβάλλεται στα καύσιμα κινητήρων που λαμβάνονται από γεωργικές πηγές (ΕΕ C 209 της 29.7.1994).

7.α. Πρόταση οδηγίας του Συμβουλίου στον τομέα της εναρμόνισης των νομοθεσιών των κρατών μελών σχετικά με τους φόρους κύκλου εργασιών - κατάργηση ορισμένων παρεκκλίσεων που προβλέπονται στο άρθρο 28 παράγραφος 3 της οδηγίας 77/388/ΕΟΚ και στο άρθρο 1 παράγραφος 1 δεύτερο εδάφιο της οδηγίας 89/465/ΕΟΚ (ΕΕ C 205 της 13.8.1992).

7.β. Τροποποιημένη πρόταση οδηγίας του Συμβουλίου στον τομέα της εναρμόνισης των νομοθεσιών των κρατών μελών σχετικά με τους φόρους κύκλου εργασιών - κατάργηση ορισμένων παρεκκλίσεων που προβλέπονται στο άρθρο 28 παράγραφος 3 της οδηγίας 77/388/ΕΟΚ και στο άρθρο 1 παράγραφος 1 δεύτερο εδάφιο της οδηγίας 89/465/ΕΟΚ (ΕΕ C 231 της 27.8.1993).

8.α. Πρόταση οδηγίας του Συμβουλίου για την τροποποίηση της οδηγίας 76/308/ΕΟΚ περί της αμοιβαίας συνδρομής για την είσπραξη απαιτήσεων που προκύπτουν από ενέργειες οι οποίες αποτελούν μέρος του συστήματος χρηματοδότησης του Ευρωπαϊκού Γεωργικού Ταμείου Προσανατολισμού και Εγγυήσεων, από γεωργικές εισφορές και δασμούς, καθώς και από το φόρο προστιθέμενης αξίας (ΕΕ C 306 της 6.12.1990).

8.β. Τροποποίηση στην πρόταση οδηγίας του Συμβουλίου για την τροποποίηση της οδηγίας 76/308/ΕΟΚ περί της αμοιβαίας συνδρομής για την είσπραξη απαιτήσεων που προκύπτουν από ενέργειες οι οποίες αποτελούν μέρος του συστήματος χρηματοδότησης του Ευρωπαϊκού Γεωργικού Ταμείου Προσανατολισμού και Εγγυήσεων, από γεωργικές εισφορές και δασμούς, καθώς και από το φόρο προστιθέμενης αξίας (ΕΕ C 211 της 13.8.1991).

9.α. Πρόταση οδηγίας του Συμβουλίου για την τροποποίηση της οδηγίας 77/388/ΕΟΚ για την εναρμόνιση των νομοθεσιών των κρατών μελών των σχετικών με τους φόρους κύκλου εργασιών, όσον αφορά το ειδικό καθεστώς που εφαρμόζεται στις μικρομεσαίες επιχειρήσεις (ΕΕ C 272 της 28.10.1986).

9.β. Τροποποιήσεις στην πρόταση οδηγίας του Συμβουλίου για την τροποποίηση της οδηγίας 77/388/ΕΟΚ για την εναρμόνιση των νομοθεσιών των κρατών μελών των σχετικών με τους φόρους κύκλου εργασιών, όσον αφορά το ειδικό καθεστώς που εφαρμόζεται στις μικρομεσαίες επιχειρήσεις (ΕΕ C 310 της 20.11.1987).

10.α. Πρόταση δωδεκάτης οδηγίας του Συμβουλίου περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - κοινό σύστημα φόρου προστιθέμενης αξίας: δαπάνες που δεν παρέχουν δικαίωμα προς έκπτωση του φόρου προστιθέμενης αξίας (ΕΕ C 37 της 10.2.1983).

10.β. Τροποποίηση στην πρόταση δωδεκάτης οδηγίας του Συμβουλίου περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - κοινό σύστημα φόρου προστιθέμενης αξίας: δαπάνες που δεν παρέχουν δικαίωμα προς έκπτωση του φόρου προστιθέμενης αξίας. Τομείς: φορολογία (ΕΕ C 56 της 29.2.1984).

11. Πρόταση οδηγίας του Συμβουλίου που συμπληρώνει το σύστημα του φόρου προστιθέμενης αξίας και τροποποιεί την οδηγία 77/388/ΕΟΚ - ειδικό καθεστώς για το χρυσό (ΕΕ C 302 της 19.11.1992).